**Referat fra FAU møte 25.okt**

Tilstede: Stein Olaf Breivik Skomsø (2.trinn), Audshild Aardal Aurebekk (3 trinn), Tonje Eik Fredriksen (4.trinn), Anette Åvitsland Tolstad (6.trinn), Gry Helene Haugland (7.trinn), Julia Høgdal Johannessen (bhg), Marlen Nygård Møller (bhg).

Fravær: Rachel Berglund (1.kl), Julie Maria Ofstad (5 trinn), Susanne Oprann (bhg), Håkon Leiv Sagedal Bore (bhg)

**Sak 1:** **Trafikksikkerhet på Rema.**

Mange går på butikken etter skoletid når det er mye trafikk. Dette er fritiden til folk, så vi kan ikke gjøre så mye enn å oppfordre til å vise hensyn. Fartsgrensa er nå satt ned til 40 km/t, så håper dette har positiv effekt.

**Sak 2: Fravær på skolen ved tilløp til sykdom**.

Skal man være hjemme for å unngå at andre blir smittet?

Fraværet er stort. Foreldre er oppfordret til å sende barna om de er i tvil om de er syke, så sender heller lærerene de hjem om de er dårlige. Karen har vært inne på foreldremøtene for og informert om dette. Det at foreldre holder barna mye hjemme om de er i tvil om sykdom henger nok igjen etter korona bølgen.

**Sak 3: Svartsurbær.**

Dette jobbes med og vurderes om det skal tas til SU.

Forslag om at Håkon som leder for FAU bhg lodder stemningen blant foreldre ang dette. Mange delte meninger, og alle må få mulighet til å uttale seg om dette skal vurderes å tas videre til SU. Ikke alle er negative til bærbuskene så viktig å få fram den siden av saken også.

**Sak 4: Demokratisk valg av foreldrekontakter i barnehagen.**

Ble dette tatt opp i SU sist? Vist ikke er dette en sak for neste møte.

**Sak 5: Brøyting i barnehagen**

Blir det brøytet den lille strekningen fra Håmoen og opp til porten ved kunstgresshaugen? Tas videre i SU om rutiner rundt brøyting.

**Sak 6:Trygging av sti rundt skolen.**

Mulighet for brøyting av denne? Hvem jobber med dette i kommunen? Audhild, Fau leder skole, sjekker opp.

**Sak 7: Mobil og nettvettskurs**

Forslag om mobil og nettverkskurs. Kunne dette være et aktuelt tema for et felles foreldremøte? Mye rundt dette som vi gjerne kunne hatt mer kunnskap om. Holder «Barnevakten» slike kurs? Familiens hus? Anette sjekker opp rundt dette. Forslag om nettverksgrupper i etterkant av kurskveld.

**Sak 8: Innkalling til møter**

FAU ledere må kalle inn til møtene med saksliste. Må også sjekkes ut med SU hvor referater skal legges.

**Sak 9: Innsamling til klassekasse**

Anette sjekker om det er en egen konto for hver klasse. Hver foreldrekontakt snakker med lærer om innsamling til denne.

**Sak 10: Fau synlighet på nettsiden**

Dette har blitt tatt videre til SU og har blitt utbedret. Er nå mer oversiktlig.

**Sak 11: Bruk av facebook og Visma.**

Vi må være bevisste på at ikke alle er på facebook når det skrives beskjeder/bursdagsinvitasjoner i klassegrupper. Den som legger ut ting bør sjekke opp om alle har sett, og vurdere om lærer heller bør legge det på Visma/ukesbrev.

Referent: Anette Åvitsland Tolstad